stanford-oval/wikipedia huggingface dataset:
גיא רוז
קריירה

רוז התגורר בעיר ניו יורק, בשנות ה-90 של המאה ה-19, וצייר עבור המגזין הרפר ועיתונים אחרים. הוא בחר לחזור לצרפת בשנת 1899, יחד עם אשתו, אתל רוז, קנו קוטג' בז'יברני. בשנת 1900 הוא התגורר בפריז ובילה את החורף בבריסקה, אלג'יריה, שם צייר שלושה ציורים ידועים. בשנים 1904 עד 1912 הם התגוררו בז'יברני ועבודותיו מתקופה זו מראות את השפעתו של "המאסטר" קלוד מונה, שהפך לחברו והמנטור שלו.
בשנים 1913 עד 1914 הם הקימו בית ספר לציורים בחוץ, ברוד איילנד. הם סבלו שוב ושוב מהרעלת עופרת, ועברו לצמיתות ללוס אנג'לס בקליפורניה בשנת 1914.
בין השנים 1918 - 1920 הוא צייר בקיץ בכרמל-ליד-הים, קליפורניה, והפכו לחברי מושבת האמנות המקומית. בשנת 1919 הם חכרו את בקתת הכרמל של האמנית אליס קומינס. ציורי השמן של גיא הופיעו בתערוכות של מועדון האמנות והמלאכה בכרמל בשנת 1919 ו- 1920. בהן הוא הציג את ציורי החוף. בסתיו 1921 שני ציוריו מכרמל הוצגו בגלריה לאמנות של מלון דל מונטה במונטריי.
רוז לימד בלוס אנג'לס וכיהן כמנהל בית הספר לאמנות בפסדינה.
בשנת 1921 לקה בשבץ קל שהותיר אותו משותק.
רוז נפטר בפסדינה בקליפורניה ב־17 בנובמבר 1925.
בשנת 1926 ערכה גלריית סטנדהל תערוכת זיכרון ליצירותיו.
הערות שוליים

↑  Guy Rose Biography – Guy Rose on artnet, www.artnet.com
↑  Guy Orlando Rose - First Southern Californian to Achieve International Fame, www.laalmanac.com
↑  Edwards, Robert W. (2012). Jennie V. Cannon: The Untold History of the Carmel and Berkeley Art Colonies, Vol. 1. Oakland, Calif.: East Bay Heritage Project. pp. 181, 186–188, 259, 605–607, 690.
| --- | --- |
בקרת זהויות :  GND: 119504332  ISNI: 0000 0000 6678 4750  LCCN: nr95045956  RKD: 68225  SNAC: w6b29qd3  ULAN: 500017654  VIAF: 67277492   WorldCat (עם VIAF): 67277492 
גיא רוז, הגשר הישן, צרפת, 1910
גיא רוז, מראה ירוקה,1911
גיא רוז, דרך סן גבריאל
גשר האימפריה

| --- | --- |

 מידע כללי
 סוג:  girder bridge, גשר דו־מפלסי, גשר רב־מפלסי 
 כתובת:  וינה 
 מיקום:  לאופולדשטאדט 
 מדינה:  אוסטריה 
 הקמה ובנייה
 תקופת הבנייה:  ? – 8 בנובמבר 1980
 תאריך פתיחה רשמי:  8 בנובמבר 1980 
 מידות
 אורך:  528 מ' 
 קואורדינטות:  48°13′42″N 16°24′36″E﻿ / ﻿48.2283°N 16.41°E﻿ / 48.2283; 16.41
  (למפת וינה מוגדלת) גשר האימפריה(למפת וינה רגילה) גשר האימפריה
 
מבט על הגשר מכיוון הרובע ה-22 לרובע ה-2
גשר האימפריה (בגרמנית: Reichsbrücke) הוא אחד מהגשרים המפורסמים ביותר בווינה. הגשר חוצה את נהר הדנובה ומחבר את הרובע ה-2 של וינה, לאופולדשטאדט, עם הרובע ה-22, דונאושטט. הגשר הנוכחי נפתח לתנועה בשנת 1980. לגשר שישה נתיבים לכלי רכב, שני שבילי אופניים וגם מדרכות להולכי רגל. מלבד זאת הגשר משמש גם למעבר של הרכבת התחתית של וינה. על הגשר עוברים כ-50,000 כלי רכב מדי יום.
היסטוריה

הגשר הראשון שהוקם במקום זה על הדנובה נבנה בין השנים 1872–1876 ונקרא על שמו של רודולף, נסיך הכתר האוסטרי. הגשר נחנך רשמית ב-21 באוגוסט 1876. שמו של הגשר שונה לגשר האימפריה בשנת 1920, עם הפיכתה של אוסטריה לרפובליקה דמוקרטית. בשנת 1930 הוחלט להקים גשר תלוי במקום הגשר הישן, כדי ליצור מקומות עבודה ולהתמודד עם האבטלה באוסטריה. העבודות על הגשר התלוי נערכו בין השנים 1934–1937 והוא נפתח לתנועה ב-10 באוקטובר 1937. הגשר הכיל ארבעה נתיבי תנועה לכלי רכב, 2 קווי חשמליות ושבילי הליכה. במהלך מלחמת העולם השנייה היה גשר האימפריה היחיד מבין הגשרים העוברים מעל הדנובה בווינה שלא ניזוק בצורה משמעותית. החיילים הסובייטים הגיעו לווינה בזמן כדי למנוע את הריסתו על ידי הורמאכט, בעקבות כך כונה הגשר במשך תקופה מסוימת "גשר הצבא האדום". הגשר עבר שיפוץ נוסף בין השנים 1948–1952.
ביום ראשון, 1 באוגוסט 1976, קרוב לשעה 5:00 בבוקר הגשר קרס ובן אדם אחד נהרג. מלבד לגשר ניזוקו משאית ומספר ספינות. נהג אוטובוס עירוני שנסע על הגשר באותו זמן הצליח לחלץ את עצמו בשלום, האוטובוס לא ניזוק בצורה משמעותית והמשיך לשמש עד 1989 וכיום הוא מוצג במוזיאון בווינה. תוך זמן קצר הוקמו שני גשרים חלופיים כדי לאפשר את המשך תנועת הרכבים והחשמליות, הגשרים הללו שימשו במשך ארבע שנים.
תחרות בינלאומית הושקה לבחירת העיצוב של הגשר החדש ובה זכה פרויקט "יוהאן נסטרוי". הבנייה החלה בשנת 1978 והגשר החדש נפתח בנובמבר 1980 תחת השם "גשר יוהאן נסטרוי" אך שם זה לא תפס. המסלול של הרכבת התחתית של וינה נותב לראשונה על הגשר ב-3 בספטמבר 1982.
גרגורי טאדה

גרגורי טאדה (בצרפתית: Grégory Tadé; נולד ב-2 בספטמבר 1986) הוא כדורגלן עבר צרפתי ששיחק בעמדת החלוץ.
קריירת מועדונים

טאדה התחיל את הקריירה שלו בקבוצת אורבולט ספורט. בשנת 2006 חתם בפורפאר את'לטיק. ביולי 2007 חתם בסטראנר.
ב-24 בינואר 2009 חתם בקליידה מהליגה הסקוטית השנייה. בתום העונה שוחרר מהמועדון עקב בעיות כלכליות. בקיץ 2009 חתם בריית' רוברס בה היה שותף לאחת מעונות השיא של המועדון שהגיע לחצי גמר הגביע הסקוטי והעפיל לליגת העל הסקוטית.
בקיץ 2011 חתם באינברנס קלדוניאן ת'יסטל. ב-23 ביולי 2011 ערך את הופעת הבכורה שלו בקבוצה בהפסד 3-0 למות'רוול. ב-27 באוגוסט 2011 הבקיע את שער הבכורה שלו בקבוצה בניצחון 1-2 נגד קילמרנוק.
ביוני 2012 חתם בסט. ג'ונסטון. ב-26 ביולי 2012 ערך את הופעת הבכורה האירופית בתיקו 1-1 נגד אסקישהירספור במסגרת מוקדמות הליגה האירופית, במשחק זה גם כבש את השער לזכות קבוצתו.
ביוני 2013 עזב את סקוטלנד אחרי שבע שנים וחתם בקלוז' מליגת העל הרומנית. בעונתו הראשונה בקבוצה כבש שני שערים בלבד ב-22 משחקי ליגה, אך עונת לאחר מכן כבש 18 שערים ב-27 משחקים וסיים כמלך שערי הליגה.
ב-13 ביולי 2015 טאדה חתם בסטיאווה בוקרשט תמורת חצי מיליון אירו. בסיום העונה זכה עם סטיאווה באליפות רומניה, התואר הקבוצתי הראשון בקריירה של טאדה.
ב-20 ביולי 2016 חתם בקטר מליגת העל הקטרית.
ב-14 באוגוסט 2017 חתם במכבי פתח תקווה מליגת העל. חמישה ימים לאחר מכן, טאדה ערך את הופעת הבכורה שלו בפתח תקווה בניצחון 1-2 נגד מ.ס. אשדוד. ב-16 בספטמבר 2017 הבקיע את שער הבכורה שלו בקבוצה בהפסד 3-1 נגד עירוני קריית שמונה.
ב-12 בנובמבר 2018 חזר לרומניה וחתם בדינמו בוקרשט, אך שוחרר כעבור כחודשיים ללא ששיחק משחק ליגה אחד ונותר ללא קבוצה.
תארים

ליגת העל הרומנית: 2015/2016
מלך שערי ליגת העל הרומנית: 2014/2015 (18 שערים)
הערות שוליים

↑  דור בלך, ‏יניב בריק וגרגורי טאדה חתמו במכבי פ"ת, באתר ערוץ הספורט, 14 באוגוסט 2017
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גרגורי טאדה".
גבר לבוש, אישה עירומה

ארוחת בוקר על הדשא, ציור מאת אדואר מאנה, 1863
גבר לבוש, אישה עירומה הוא עירום נשי שבו אישה אחת או יותר עירומות בזמן שגבר אחד או יותר לבושים. תרחיש זה מתואר לעיתים באופן מקוצר כ-CMNF - ראשי תיבות של Clothed male, naked female.
מקורו של מונח זה בז'אנר ארוטי ופורנוגרפי העוסק בנשים עירומות וגברים לבושים. סוג זה של ז'אנר נחשב על ידי אחדים לפנטזיה מינית, הן בקרב נשים והן בקרב גברים. אבל בתחום האמנות משמש צירוף זה לדיון רדיקלי בפמיניזם ובפטרנליזם.
הערות שוליים

↑  ד"ר קציעה אלון, עירומות - תערוכה קבוצתית, באתר בית האמנים ירושלים, ‏2009
↑  Christian Schad, Self-Portrait 1927, באתר של גלריית טייט
↑  The Sleepy Town, The Joy Of Life, Salut, באתר WikiArt
↑  John Seed, Eric Fischl: From Bad Boy to Good Man, Huffington Post, 06/07/2013
↑  הילה שקולניק-ברנר, עירום פיגורטיבי, באתר הארץ, 23 בנובמבר 2008
"שוק העבדים" מאת ז'אן-לאון ז'רום, 1866 בערך
גדעון סטולברג

| --- | --- |
גדעון סטולברג, 1961
גדעון סטולברג, 1961
 לידה:  26 בינואר 1908 Surte, שוודיה 
 פטירה:  26 במאי 1967 (בגיל 59) סנקט פטרבורג, ברה"מ 
 הדרגה הגבוהה ביותר:  רב אמן משנת 1950
 השכלה:  Schillerska gymnasiet, Gothenburg University College 
 מקצוע נוסף:  סופר שחמט
 מדינה:  שוודיה, ארגנטינה
 הערות:  יהודי
 
גדעון סטוֹלברג (בשוודית: Gideon Ståhlberg;‏ 26 בינואר 1908 – 26 במאי 1967) היה שחמטאי שוודי בדרגת רב-אמן.
ביוגרפיה

סטולברג התפרסם כאשר ניצח בדו-קרבות נגד כוכבים כמו רודולף שפילמן ואהרון נימצוביץ' בשנת 1935. סטולברג ניצח באליפות שוודיה בשחמט לשנת 1927, וזכה באליפות ארצות הצפון בשנת 1929. בשנת 1939, לאחר האולימפיאדה השמינית שהתקיימה בבואנוס איירס נשאר סטולברג בדרום אמריקה עד לשנת 1948, שם ניצח בתחרויות רבות, חלקן בהתמודדות עם מיגל ניידורף. בשנים 1950 ו-1953 התמודד סטולברג בתחרויות המועמדים לאליפות העולם ולאחר מכן שפט בתחרויות המועמדים בשנים 1957 ו-1963, בדו-קרב בין מיכאל בוטביניק לטיגראן פטרוסיאן. ב-1956 הוא זכה בקורוס (ויק אן-זהה).
בשנת 1967 נסע ללנינגרד להשתתף בתחרות בינלאומית, אך נפטר לפני משחקו הראשון.
דו-קרבות

| שנה | מיקום | המתמודד השני | תוצאה | תוצאה |
| --- | --- | --- | --- | --- |
| 1929 | גוטנבורג | אלן נילסן | 3 מ-3 | ניצחון |
| 1930 | גוטנבורג | יפים בוגוליובוב | 0.5 מ-4 | הפסד |
| 1931 | גוטנבורג | יסטה סטולץ | 3 מ-6 | תיקו |
| 1933 | סטוקהולם | רודולף שפילמן | 0.5 מ-2 | הפסד |
| 1934 | גוטנבורג | אהרון נימצוביץ' | 5 מ-8 | ניצחון |
| 1934 | קופנהגן | אריק אנדרסן | 3 מ-6 | תיקו |
| 1937 | גוטנבורג | ראובן פיין | 3 מ-8 | הפסד |
| 1938 | גוטנבורג | פאול קרס | 4 מ-8 | תיקו |
| 1949 | בלגרד | סבטוזר גליגוריץ' | 5.5 מ-12 | הפסד |
השתתפותו באולימפיאדות השחמט

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סטולברג שיחק בנבחרתה האולימפית של שוודיה בשלוש עשרה אולימפיאדות רשמיות, ובאחת בלתי רשמית, בשנת 1936.
| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | לוח | נקודות | תוצאות |  % | מקום |
| 1928 | 3 | 9 מ-15 | 6+ 6= 3- |  |  |
| 1930 | 1 | 9.5 מ-17 | 6+ 7= 4- |  |  |
| 1931 | 1 | 11.5 מ-18 | 7+ 9= 2- |  |  |
| 1933 | 1 | 7.5 מ-14 | 3+ 9= 2- |  | מקום שני קבוצתי |
| 1935 | 1 | 11.5 מ-17 | 8+ 7= 2- |  | מקום שלישי אישי ומקום שני קבוצתי |
| 1936 | 1 | 11.5 מ-17 | 9+ 5= 3- |  | מקום שלישי אישי |
| 1937 | 1 | 9 מ-17 | 7+ 4= 4- |  |  |
| 1939 | 1 | 14.5 מ-19 | 12+ 5= 2- |  |  |
| 1952 | 1 | 10 מ-13 | 8+ 4= 1- |  | מקום שני אישי |
| 1954 | 1 | 8 מ-15 | 4+ 8= 3- |  |  |
| 1956 | 1 | 10.5 מ-16 | 6+ 9= 1- |  |  |
| 1958 | 1 | 8 מ-14 | 3+ 10= 1- |  |  |
| 1960 | 1 | 8.5 מ-15 | 4+ 9= 2- |  |  |
| 1964 | 1 | 8 מ-15 | 5+ 6= 4- |  |  |
ספריו

סטולברג פרסם מספר ספרים, חלקם כתב במקור בספרדית.
I kamp med världseliten (In Battle against the World Elite, 1948, 1958);
Schack och schackmästare (Chess and Chess Masters, 1937,1959);
Strövtåg i schackvärlden (Excursions in the World of Chess).
הערות שוליים

↑  2nd Chess Olympiad: The Hague 1928, Sweden, באתר אולימפבייס (באנגלית)
↑  3rd Chess Olympiad: Hamburg 1930, Sweden, באתר אולימפבייס (באנגלית)
↑  4th Chess Olympiad: Prague 1931, Sweden, באתר אולימפבייס (באנגלית)
↑  5th Chess Olympiad: Folkestone 1933, Sweden, באתר אולימפבייס (באנגלית)
↑  6th Chess Olympiad: Warsaw 1935, Sweden, באתר אולימפבייס (באנגלית)
↑  unofficial Chess Olympiad: Munich 1936} (באנגלית)
↑  7th Chess Olympiad: Stockholm 1937, Sweden, באתר אולימפבייס (באנגלית)
↑  8th Chess Olympiad: Buenos Aires 1939, Sweden, באתר אולימפבייס (באנגלית)
↑  10th Chess Olympiad: Helsinki 1952, Sweden, באתר אולימפבייס (באנגלית)
↑  11th Chess Olympiad: Amsterdam 1954, Sweden, באתר אולימפבייס (באנגלית)
↑  12th Chess Olympiad: Moscow 1956, Sweden, באתר אולימפבייס (באנגלית)
↑  13th Chess Olympiad: Munich 1958, Sweden, באתר אולימפבייס (באנגלית)
↑  14th Chess Olympiad: Leipzig 1960, Sweden, באתר אולימפבייס (באנגלית)
↑  16th Chess Olympiad: Tel Aviv 1964, Sweden, באתר אולימפבייס (באנגלית)
| --- | --- |
בקרת זהויות :  PLWABN: 9810619637105606  BIBSYS: 90161677  GND: 1155438477  ISNI: 0000 0000 7422 2694  LCCN: n86873111  NKC: mzk2010473884  NTA: 071627162  SELIBR: 271907  VIAF: 40883070   WorldCat (עם VIAF): 40883070
גדרוני ניו זילנד

| גדרוני ניו זילנד |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: Acanthisitti
משפחה:: גדרוני ניו זילנד
שם מדעי
 Acanthisittidae ‏סונדוואל, 1872

גדרוני ניו זילנד (שם מדעי: Acanthisittidae) הם משפחת ציפורי שיר האנדמית לניו זילנד. משפחת ציפורים זו שייכת לתת-סדרה נפרדת משאר ציפורי השיר הקיימות וזו גם המשפחה היחידה בתת-סדרה זו. השם ניתן לגדרונים אלה עקב דמיונם לגדרונים במראה וגם בהתנהגות, אך הם אינם קרוביהם.
משפחה זו מכילה רק שני מינים חיים כיוון שרוב בני המשפחה נכחדו בעקבות הגעת בני האדם לניו זילנד והבאתם של יצורים טורפים לאי - בעיקר חתולים וסמורים וחולדות פולינזיות וכן עקב פעילות האדם.
שני המינים ששרדו (ואחד מצוי בסכנת הכחדה), דומים במראם ובהתנהגותם לגדרונים והם מעופפים חלשים הניזונים מחרקים על קרקע היערות והשדות של ניו זילנד. צבעם הכללי ירוק בהיר-צהוב והם בעלי מקור חד וראש מגודל.
שני מינים שנכחדו, גדרון איי סטפן (Xenicus lyalli) וגדרון ארך מקור (Dendroscansor decurvirostris), היו בין ציפורי השיר היחידות בעולם שלא יכלו לעוף, דבר שהביא להכחדתם על ידי טורפים. ציפור השיר היחידה, מלבדם, שלא יכלה לעוף הייתה מסוג הגיבתון, הנקרא גיבתון ארך-רגליים (Emberiza alcoveri), מהאיים הקנריים, שגם הוא נכחד.
מיון

בתת-סדרה זו היו בעבר ארבעה סוגים ושבעה מינים. כיום ישנם שני מינים, שניהם יחידים בסוגם (אחד מהם נהיה ליחיד בסוגו לאחר הכחדת המין האחר שהיה באותו סוג).
משפחה גדרוני ניו זילנד (Acanthisittidae)
סוג ומין יחיד גדרון רובאי (Acanthisitta chloris)
סוג Xenicus
מין גדרון שיחים (Xenicus longipes) - נכחד
מין גדרון סלע ניו זילנדי (Xenicus gilviventris)
סוג ומין יחיד גדרון איי סטפן (Xenicus lyalli) - נכחד
סוג Pachyplichas - נכחד
מין Pachyplichas yaldwyni
מין Pachyplichas jagmi
סוג ומין יחיד גדרון ארך-מקור (Dendroscansor decurvirostris) - נכחד
גדרונים מהמין גדרון איי סטפן שנכחד
גברדייסק

| --- | --- |
סמל גברדייסקסמל גברדייסק
הכיכר המרכזית
הכיכר המרכזית
 מדינה:  רוסיה רוסיה
 אובלסטי:  מחוז קלינינגרד מחוז קלינינגרד
 נפה:  גברדייסקי (Гвардейский городской округ)
 ראש העיר:  אולג ויסוצקי
 תאריך ייסוד:  1255
 שטח:  12 קמ"ר
 גובה:  10 מטרים
 אוכלוסייה:  ‏
  ‑ בעיר:  13,962 (2023)
 קואורדינטות:  54°39′00″N 21°04′00″E﻿ / ﻿54.65°N 21.066666666667°E﻿ / 54.65; 21.066666666667 
 אזור זמן:  UTC +2
 http://www.gvardeysk.org/
  מפת מיקום  מפה מפורטת   (למפת רוסיה מוגדלת) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניגברדייסק(למפת רוסיה רגילה) מוסקבה נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניגברדייסק(למפת מחוז קלינינגרד רגילה) קלינינגרד סובטסק צ'רניאחובסק בלטייסק זלנוגרדסק ליטא פולין הים הבלטי גברדייסק(למפת מחוז קלינינגרד מוגדלת) קלינינגרד סובטסק צ'רניאחובסק בלטייסק זלנוגרדסק ליטא פולין הים הבלטי גברדייסק  he tabBackground:;tabBorder:#aaa;defaultTab:0;
גברדייסק (ברוסית: Гвардейск; עד שנת 1946 נקראה בשמה הגרמני Tapiau; בליטאית: Tepliuva; בפולנית: Tapiawa/Tapiewo) היא עיר במחוז קלינינגרד שברוסיה.
היסטוריה

לראשונה מוזכרת ב-1255 כיישוב פרוסי בשם טפיאוב. בחצי השני של המאה ה-13 שכן ליד העיר מבצר של המסדר הטבטוני, בין 1280–1290 בעיר נבנה מבצר עשוי מעץ, ב-1351 נבנתה טירת אבן.
בין 1469 ל-1722 בטירת העיר החזיקו את הארכיון של המסדר הטבטוני.
ב-6 באפריל 1722 פרידריך וילהלם הראשון העניק לטפיאוב מעמד של עיר והעניק לה סמל. ב-1807 לעיר נכנס צבאו של נפוליאון, ב-1902 בעיר נפתח מרכז לבריאות הנפש, ב-1904 החל לצאת לאור עיתון העיר, ב-1914 בזמן הפצצה ארטילרית על העיר הושמד ארכיון עירוני.
לאחר מלחמת העולם השנייה העיר סופחה לברית המועצות ושמה שונה לגברדייסק.
אוכלוסייה

אוכלוסיית גברדייסק לפי שנים:
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | שנה | מספר תושבים |  | שנה | מספר תושבים |
| 1 | 1875 | 2,679 | 6 | 1979 | 10,819 |
| 2 | 1895 | 4,061 | 7 | 1989 | 11,904 |
| 3 | 1910 | 5,986 | 8 | 1996 | 12,700 |
| 4 | 1939 | 9,326 | 9 | 2000 | 12,000 |
| 5 | 1959 | 7,560 | 10 | 2014 | 13,514 |
הערות שוליים

1 2  האנציקלופדיה העממית של עריה ומחוזותיה של רוסיה (ברוסית)
↑  מפקד האוכלוסין של ברית המועצות משנת 1959
↑  מפקד האוכלוסין של ברית המועצות משנת 1979
↑  מפקד האוכלוסין של ברית המועצות משנת 1989
| --- | --- |
בקרת זהויות :  GND: 4362796-1  VIAF: 236094316   WorldCat (עם VIAF): 236094316
דאלאס הארט

| --- | --- |
אין תמונה חופשית
 לידה:  14 בפברואר 1995 (בן 29) 
 תקופת הפעילות:  מ-2011
 עיסוק:  שחקן קולנוע וטלוויזיה
 פרופיל ב-IMDb
 
דאלאס הארט (באנגלית: Dallas Hart; נולד ב-14 בפברואר 1995) הוא שחקן אמריקאי, המוכר מתפקידו בתור ליאו קרוז בסדרה "אקדמיית החממה" (2017–2020) של נטפליקס.
ביוגרפיה

הארט נולד במישיגן שם גם גדל. מאוחר יותר הוא עבר ללוס אנג'לס, קליפורניה.
קריירה

דאלאס החל את קריירת המשחק שלו בשנת 2011, כשהופיע בסרט הקצר "Motion Sickness". שנה לאחר מכן הופיע בסדרת הרשת"Front Seat Chronicles" ובסרט הקצר "Everybody Lies".
בשנת 2013 הופיע בסדרת הטלוויזיה "We Are Men" והופיע בשני סרטים קצרים.
בשנת 2014 הופיע בסרטי הקולנוע "A Matter of Faith" ו-"Ashes of Eden" והתארח בסדרת הטלוויזיה "משפחת פוסטר".
בשנת 2015 שיחק בסדרת הרשת "הניסוי החברתי", שם ביים גם שלושה פרקים מתוך הסדרה.
בשנת 2016 הופיע בסרטי הקולנוע "The Guest House" ו-"The Curse of Sleeping Beauty" ובסדרה "ריזולי ואיילס".
בשנת 2017 החל לשחק בתפקיד ראשי של ליאו קרוז (יפת הר-לב) בסדרת דרמת הנעורים "אקדמיית החממה" מבית נטפליקס המבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר.. הוא המשיך לשחק בסדרה בעונותיה הבאות עד סיומה ב-2020.
בשנת 2020 שיחק בסרט הקולנוע "We Still Say Grace".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | Ashes of Eden | טדי |  |
| 2014 | A Matter of Faith | בחור בספרייה |  |
| 2016 | The Guest House | חבר |  |
| 2016 | The Curse of Sleeping Beauty | לוק קולמן |  |
| 2020 | We Still Say Grace | פישר |  |
| TBA | 5 Outlaws | ג'ון "ג'יי טי" טולסה |  |
| TBA | AMP House | מריו | גם מפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Front Seat Chronicles | ניק | סדרת רשת; פרק: "The Beer Run" |
| 2013 | We Are Men | ג'ראד | פרק: "We Are Learning to Swim" |
| 2014 | משפחת פוסטר | אורח במסיבה | פרק: "Play" |
| 2015 | The Social Experiment | וויל | סדרת רשת; 6 פרקים גם במאי 3 פרקים |
| 2016 | Astrid Clover | ריאן | סדרת רשת; פרק: "Speed Dating" |
| 2016 | ריזולי ואיילס | אייזק | פרק: "Two Shots: Move Forward" |
| 2017–2020 | אקדמיית החממה | ליאו קרוז | תפקיד ראשי (4 עונות); 40 פרקים |
הערות שוליים

1 2 3  Olumide A, Dallas Hart’s biography: age, songs, ethnicity, girlfriend, net worth, Kemi Filani News, ‏4 בינואר 2022
↑  Taylor Maple, Will 'Greenhouse Academy' Return For Season 3? Fans Are Losing It Over The Latest Finale Cliffhanger, Bustle, ‏1 בינואר 2018
↑  We Still Say Grace (2021) - Horror Cult Films, Horror Cult Films, ‏5 במאי 2021
גשר האחדות

| --- | --- |

 מידע כללי
 סוג:  גשר 
 מיקום:  נתניה 
 מדינה:  ישראל 
 הקמה ובנייה
 תקופת הבנייה:  ? – 2 בספטמבר 2002
 תאריך פתיחה רשמי:  2 בספטמבר 2002 
 קואורדינטות:  32°18′43″N 34°51′56″E﻿ / ﻿32.311972222222°N 34.865583333333°E﻿ / 32.311972222222; 34.865583333333
  (למפת נתניה מוגדלת) גשר האחדות(למפת נתניה רגילה) גשר האחדות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר האחדות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גשר האחדות
 
גשר האחדות או גשר האר"י הוא גשר בנתניה מעל כביש 2 ומסילת רכבת המחבר בין מערב העיר ומזרחה.
היסטוריה

הגשר הוקם ב-2 בספטמבר 2002 באורך של כ-800 מטר בסכום של כ-35 מיליון שקל.
ליד הגשר הוקם גם מרכז מסחרי קטן ובו תחנת דלק, סופר-פארם סניף הבינלאומי, ויילו.
ב-20 בפברואר 2012, אישרה עיריית נתניה שגשר האחדות יתחבר לכביש 2. בדצמבר 2016 החלה עבודה על ההרחבה, אשר צפויה להסתיים בסביבות יולי 2018 וייעלה כ-40 מיליון שקל.
ב-14 בנובמבר 2018, נפתחה לתנועה הרמפה המזרחית מכביש החוף לכיוון צפון לתוך נתניה
ביולי 2019 החלו עבודות להקמת הרמפה המערבית בעלות של 37 מיליון ש"ח. באוגוסט 2021 הרמפה המערבית נפתחה לתנועה לכביש החוף לכיוון דרום.[דרוש מקור]
הערות שוליים

↑  גשר האחדות - קריית השרון נתניה, באתר החברה לפיתוח ולתיירות נתניה בע"מ
נתניה – גשר האחדות, באתר כאן נעים
↑
↑
↑
↑  יום חג לנתניה: גשר האחדות יתחבר לכביש החוף, באתר עיריית נתניה
↑  בקרוב: רמפה מזרחית לגשר האחדות, באתר נתניה נט.
↑
↑  דניאל סלגניק, נפתחה הרמפה המערבית בגשר האחדות בנתניה: מאפשרת ירידה לכביש החוף, באתר מיינט נתניה, ‏01.09.21
ערך זה הוא קצרמרבנושא תחבורה ובנושא ישראל. אתם מוזמנים לתרום לוויקיפדיה ו.
גבר מת מהלך

| --- | --- |

כרזת הסרט
 מבוסס על:  גבר מת מהלך מאת הלן פרג'ין
 בימוי:  טים רובינס 
 הופק בידי:  טים רובינס, ג'ון קיליק, רוד סימון
 תסריט:  טים רובינס 
 עריכה:  ליסה זנו צ'ורגין 
 שחקנים ראשיים:  סוזן סרנדון  שון פן  מארגו מרטינדייל  רוברט פרוסקי  לואיס סמית  ג'ק בלאק , סליה ווסטון
 מוזיקה:  דיוויד רובינס 
 צילום:  רוג'ר דיקינס 
 מדינה:  ארצות הברית 
 חברת הפקה:  פוליגרם, Working Title Films 
 חברה מפיצה:  Gramercy Pictures, נטפליקס 
 שיטת הפצה:  וידאו על פי דרישה 
 הקרנת בכורה:  29 בדצמבר 1995
 משך הקרנה:  122 דק' 
 שפת הסרט:  אנגלית 
 סוגה:  סרט כלא, סרט דרמה, סרט פשע, דרמה משפטית, סרט המבוסס על יצירה ספרותית 
 תקציב:  11,000,000$
 הכנסות:  83,088,295$
 הכנסות באתר מוג'ו:   deadmanwalking
 פרסים:  פרס אוסקר לשחקנית הטובה ביותר (סוזן סרנדון) 
 דף הסרט ב־IMDb
 
גבר מת מהלך (באנגלית: Dead Man Walking) הוא סרט משנת 1995, בבימויו של טים רובינס, ובכיכובם של סוזן סרנדון ושון פן. הסרט, המבוסס על ספר בעל שם זהה, מגולל את סיפורה של הנזירה הלן פרג'ין (בגילומה של סוזן סרנדון), המפתחת קשר ייחודי עם מת'יו פונסלט, אסיר הנידון למוות (בגילומו של שון פן).
ליהוק ופרסים

סוזן סרנדון זכתה בפרס האוסקר בקטגוריית "השחקנית הטובה ביותר" על תפקידה בסרט.
שון פן היה מועמד לפרס בקטגוריית "השחקן הטוב ביותר", טים רובינס מועמד בקטגוריית "הבמאי הטוב ביותר" ושיר הנושא, "גבר מת מהלך", מאת ברוס ספרינגסטין, מועמד בקטגוריית המוזיקה.
בסרט משחקים גם רוברט פרוסקי, ריימונד ג'. בארי ור.לי ארמי.
רובינס עיבד בעצמו את הסרט מתוך כתביה האוטוביוגרפיים של הנזירה פרג'ין.
עיבוד

הסרט מציג את העובדות בצורה שונה מזו המתוארת בספר - לדוגמה, מאוחדות בו שתי דמויות להן ייעצה הנזירה פרג'ין בעודם נידונים למוות לכדי דמות אחת, בנוסף מאוחדים פשעיהם ומשפחות קורבנותיהם לכדי אירוע בודד. בנוסף, פרטים משניים הושמטו מן הסרט, כדי לקצר את אורכו.
במציאות, הלמו פטריק סונייר (פונסלט בסרט), הוצא להורג באמצעות כסא חשמלי.
מראיון שנערך עם פרג'ין, עולה כי, רובינס, הבמאי, העדיף לתאר בסרט הוצאה להורג באמצעות זריקה כדי שלא יהיו מי שיאמרו "בסדר, בעבר השתמשנו בכיסא חשמלי, אבל זה ברברי, אז עברנו למתן זריקות".
במדינת לואיזיאנה, בה מתרחש הסרט, אכן נעשה שימוש בזריקה כהוצאה להורג, אולם זו מבוצעת ידנית ולא אוטומטית כמתואר בסרט.
גרסאות נוספות

בשנת 2002, טים רובינס, שעיבד את הספר לכדי סרט, כתב גם גרסה בימתית ל"גבר מת מהלך".
ג'ים בולגר

ג'יימס ברנדן "ג'ים" בולגר (באנגלית: James Brendan "Jim" Bolger; נולד ב-31 במאי 1935) הוא מדינאי ניו זילנדי שכיהן כראש ממשלת ניו זילנד ה-35 בין השנים 1990 – 1997. במערכת הבחירות בה נבחר בולגר לתפקידו, הוא הבטיח ליצור "חברה הגונה" (Decent Society), בעקבות הרפורמות של ממשלת הלייבור שקדמה לו, שהיו ידועות בכינוי "רוג'רנומיקס". זמן קצר לאחר שכוננה ממשלתו, היא נאלצה לחלץ את הבנק של ניו זילנד מקשייו וכתוצאה מכך היא חזרה בה ממספר הבטחות שניתנו במהלך מערכת הבחירות. במהלך תקופת כהונתו של בולגר בוצע שינוי בשיטת הבחירות בניו זילנד.
ראשית חייו

בולגר נולד בעיירה אופונקה שבחבל טראנאקי שבמערב האי הצפוני. הוא היה אחד מחמשת ילדיהם של דניאל בולגר ושל ססיליה בולגר לבית דויל, שהיגרו יחד ממחוז וקספורד שבמערב אירלנד ב-1930. בהיותו בן 15 עזב בולגר את בית הספר כדי לעבוד בחווה המשפחתית.
ב-1963 נשא בולגר לאישה את ג'ואן רידל ושנתיים לאחר מכן הם עברו לחוות צאן ובקר משלהם בטה קויטי שבאי הצפוני. במהלך תקופה זו נעשה בולגר מעורב בפוליטיקה של המגזר החקלאי המקומי. בסוף שנות השישים הוא התבקש ללוות את מי שהיה אז שר האוצר, רוברט מולדון, בסיור באזור להכרת הבעיות מולם ניצבו החקלאים. בסיור זה הוא התוודע לסגנון מנהיגותו של מולדון.
קריירה פוליטית

בולגר נכנס לפוליטיקה ב-1972, כאשר נבחר לפרלמנט של ניו זילנד מטעם המפלגה הלאומית של ניו זילנד במחוז הבחירה של האזור הכפרי של אזור מגוריו, מחוז אותו הוא ייצג עד פרישתו מהחיים הפוליטיים. ב-1975 הוא מונה להיות שר הדיג ושר שותף לענייני חקלאות בממשלתו של רוברט מולדון ולאחר הבחירות של 1978 הוא מונה להיות שר העבודה.
לאחר תבוסתה של המפלגה הלאומית בבחירות 1984 קראו בולגר וסגן מנהיג המפלגה, ג'ים מק'לאי, תגר על מנהיגותו של מולדון והתמודדו על תפקיד מנהיג המפלגה. מערכת הבחירות של 1987 היוותה כישלון עבור המפלגה הלאומית שהביעה בה את זעמה על הרפורמות הנאו-ליברליות של ממשלת הלייבור, שכונו "רוג'נומיקס" (על שמו של שר האוצר בממשלת הלייבור, רוג'ר דאגלס). בבחירות 1990 זכתה המפלגה הלאומית בניצחון סוחף ובגיל 55 נבחר בולגר להיות ראש ממשלת ניו זילנד ה-35.